L'Ajuntament aposta pels seus joves estudiants amb la convocatòria del programa "Bétera et Beca"
31 de maig de 2021

Aquest estiu els joves estudiants de Bétera podran posar en pràctica els coneixements adquirits al llarg de la seua formació teòrica en dependències municipals gràcies a la convocatòria “Bétera et beca” que ha impulsat l'Ajuntament.

El Consistori ha destinat, amb recursos propis, més de 10.000€ perquè 10 joves estudiants del municipi realitzen les seues pràctiques formatives en les àrees d'Administració, Comunicació i Urbanisme durant dos mesos i al seu torn, obtinguen per això una remuneració econòmica de 500€ bruts mensuals.

Unes beques que, segons afirma l'Alcaldessa de Bétera, Elia Verdevío, estan pensades perquè “l'experiència dels nostres joves en un entorn laboral és fonamental ja que els permet aplicar i complementar els coneixements adquirits en la seua formació acadèmica”.

“Bétera et beca” oferirà aquesta oportunitat a un total de 10 estudiants empadronats en el municipi, amb 18 anys d'edat i que es troben cursant Cicles Formatius de Formació Professional o Ensenyaments Universitaris Oficials de Grau, Diplomatura o Llicenciatura o equivalents o Masters Oficials de les Universitats.

Aquesta iniciativa municipal s'emmarca dins del Pla d'Impuls Local ACTIVA BÉTERA, a través del qual i entre altres objectius, pretén fomentar l'ocupabilitat i la formació entre els veïns i veïnes de Bétera i que en aquest cas se centra en donar suport a la formació dels joves estudiants amb pràctiques formatives.

Els perfils requerits per a aquesta convocatòria de Beques seran els de Grau Finances i Comptabilitat, Grau en Gestió i Administració Púbica, Màsters que tinguen com a requisit d'accés estar en possessió d'algun dels graus enumerats, Tècnic en Gestió Administrativa, Tècnic Superior en Administració i Finances, Tècnic Superior en Assistència a la Direcció, Grau de Dret, Grau de Periodisme, Grau de Topografia, Grau d'Enginyer Obres Públiques i Grau Arquitecte Tècnic.

Aquestes beques han sigut finançades amb fons propis de l'Ajuntament i tal com ha assenyalat el regidor de Personal, Manuel Pérez, “permeten als nostres joves estudiants l'adquisició de competències, habilitats i destreses que suposen una oportunitat més per al seu futur professional”.

La convocatòria estarà oberta fins dilluns que ve 7 de juny i les sol·licituds es presentaran en el Registre d'Entrada de l'Ajuntament o través de la seu electrònica.

Més informació: https://beterasitae.sede.gva.es/sitae/MuestraInformacionEdictoPublicoFrontAction.do?accion=inicio&idEdictoSeleccionado=1000017515&fbclid=IwAR3oz\_1JJPSPnT5yPSIJuQlPcTK1uYzrfyrrt9Bn7f2B\_tmbFHRnLIb7KGc